ديانة حضارات ما بين النهرين هيا المعتقدات و الممارسات الدينيه اللى كان بيؤمن بيها السومريون و الاكاديون الساميين الشرقيين و الاشوريين و البابليين و من بعدها آمن بيها المهاجرين الآراميين و الكلدانين اللى كانو بيعيشو فى بلاد ما بين النهرين (منطقه بتشمل العراق الحديث و جنوب شرق تركيا و شمال شرق سوريا) و هيا الحضارات اللى كانت بتحكم المنطقه لمدة 4200 سنه, من الالفيه الرابعه قبل الميلاد فى كل انحاء بلاد ما بين النهرين و حتى القرن العاشر تقريبا بعد الميلاد فى آشور., الايمان باكتر من آلهه كانت الديانه الوحيده فى بلاد ما بين النهرين القديمه طوال آلاف السنين قبل الدخول فى فتره من التراجع التدريجى و اللى بدت بين القرن الاول و التالت بعد الميلاد, حدث التراجع بسبب الانفتاح على الديانه المسيحيه الشرقيه الاصليه المميزه (السريانيه المسيحيه زى: الكنيسه الآشوريه الشرقيه و الكنيسه السريانيه الارثوذكسيه) و المانويه و الغنوصيه و استمرت حوالى تلات لاربع قرون حتى اندثرت اغلب التقاليد الدينيه الاصليه للمنطقه مع بقاء آخر الآثار الموجوده بين بعض المجتمعات الآشوريه النائيه حتى القرن العاشر بعد الميلاد.